pythainlp/thai-wiki-dataset-v4 huggingface dataset:
วัดร่มโพธิ์ทอง (จังหวัดสุพรรณบุรี)

วัดร่มโพธิ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีสำราญ อำเภอสองพี่น้อง จังหวัดสุพรรณบุรี ที่ดินตั้งวัดมีเนื้อที่ 24 ไร่ 2 งาน 28 ตารางวา มีที่ธรณีสงฆ์ จำนวน 1 แปลง เนื้อที่ 10 ไร่ 2 งาน 33 ตารางวา 
วัดร่มโพธิ์ทองตั้งวัดเมื่อ พ.ศ. 2484 เดิมชื่อ วัดหนองโพธิ์ ต่อมาเปลี่ยนชื่อมาเป็น "วัดร่มโพธิ์ทอง" ตั้งแต่ พ.ศ. 2500 และได้รับพระราชทานวิสุงคามสีมาเมื่อ พ.ศ. 2500 เขตวิสุงคามสีมา กว้าง 40 เมตร ยาว 80 เมตร
อาคารเสนาสนะที่สำคัญ ได้แก่ อุโบสถกว้าง 8.59 เมตร ยาว 24.59 เมตร สร้างเมื่อ พ.ศ. 2531 เป็นอาคารคอนกรีตเสริมเหล็ก ภายในมีจิตรกรรมฝาผนัง กุฏิสงฆ์ จำนวน 8 หลัง เป็นอาคารไม้ 1 หลัง และตึก 7 หลัง วิหาร กว้าง 12 เมตร ยาว 14.50 เมตร เป็นอาคารคอนกรีตเสริมเหล็กสร้างเมื่อ พ.ศ. 2542 ศาลาการเปรียญ กว้าง 20 เมตร ยาว 36 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก 
ปูชนียวัตถุที่สำคัญ ได้แแก่ พระประธานประจำอุโบสถ สร้างเมื่อ พ.ศ. 2531 พระประธานประจำศาลาการเปรียญ สร้างเมื่อ พ.ศ. 2537 และพระพุทธชินราชจำลอง สร้างเมื่อ พ.ศ. 2542 ประดิษฐานอยู่ในวิหาร
ตำบลซูแซเนกอร์บี

ซูแซเนกอร์บี  เป็นตำบลในอำเภอซูแซน เทศมณฑลอีเซ จังหวัดฆูเซสถาน ประเทศอิหร่าน แบ่งออกเป็น 79 หมู่บ้าน จากสำมะโน พ.ศ. 2549 ตำบลนี้มีประชากร 11,022 คนใน 1,906 ครัวเรือน
อำเภอซูแซน

อำเภอซูแซน  เป็นอำเภอในเทศมณฑลอีเซ จังหวัดฆูเซสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 16,539 คนใน 2,871 ครัวเรือน อำเภอนี้ไม่มีเมืองแม้แต่แห่งเดียว และแบ่งออกเป็น 2 ตำบลคือตำบลซูแซเนกอร์บีและตำบลซูแซเนแชร์ฆี
ซีเรียสเบคอน

ซีเรียสเบคอน (SERIOUS BACON) เป็นวงดนตรีดูโอ้แนวป็อปภายใต้สังกัดบ็อกซ์ มิวสิคในเครือมิวซิกมูฟ ประกอบด้วยสมาชิกคือ เปมิกา จิระนารักษ์ (เค้ก) และสองเมือง ไชยฤทธิ์ (เมือง) โดยทั้งสองมีหน้าที่อยู่ในฝ่ายเพลงละคร ของคณะนิเทศศาสตร์ จุฬาลงกรณ์มหาวิทยาลัย ทำให้พวกเขาได้พบกันและก่อตั้งวงขึ้นในเวลาต่อมา ซีเรียสเบคอนเป็นที่รู้จักผ่านการคัฟเวอร์เพลงต่าง ๆ ลงในช่องยูทูบและจากเพลงของวงเอง เช่น "พี่ๆ ตัดแว่นให้หน่อย" และ"ไม่อยากฟัง"
สมาชิก.
ประกอบด้วยสมาชิก 2 คนต่อไปนี้
ประวัติ.
แรกเริ่มสมาชิกทั้งสอง เค้ก-เปมิกา และเมือง-สองเมือง ศึกษาในคณะนิเทศศาสตร์ จุฬาลงกรณ์มหาวิทยาลัย โดยในเวลานั้นเค้กเป็นนักศึกษาชั้นปีที่ 3 ในขณะที่เมืองเป็นนักศึกษาชั้นปีที่ 1 ทั้งสองรู้จักกันผ่านการทำงานละครนิเทศจุฬาฯ โดยทำหน้าที่ในฝ่ายเพลงละคร อย่างไรก็ตามในเวลานั้นยังไม่ได้มีการจัดตั้งวงขึ้นมา จนกระทั่งเค้กต้องมาเล่นดนตรีที่ร้านแห่งหนึ่ง แต่เธอไม่สามารถหามือกีตาร์ได้ เลยชักชวนเมืองให้มาเป็นมือกีตาร์ในการเล่นดนตรีครั้งนี้ ประกอบกับในขณะนั้นพวกเขาคิดว่าทางร้านต้องการชื่อวงของตนซึ่งในขณะนั้นยังไม่ได้คิดตั้งชื่อวง เค้กที่เคยได้แนวคิดการตั้งชื่อจากเพื่อนของตนที่ว่าให้นำคำคุณศัพท์มารวมกับคำนามซึ่งค่อนข้างที่จะไม่เข้ากัน เลยทำให้ได้เป็นชื่อ "ซีเรียสเบคอน'" ซึ่งเป็นการนำคำคุณศัพท์ ‘serious’ (จริงจัง) มารวมกับคำนาม ‘bacon’
หลังจากช่วงเวลาดังกล่าว พวกเขาตกลงกันว่าจะลองมาทำคัฟเวอร์เพลงลงในยูทูบ เนื่องมาจากเค้กทำคัฟเวอร์เพลงลงในยูทูบเป็นทุนเดิมอยู่แล้ว จึงทำให้เกิดเป็นการคัฟเวอร์เพลง "พอเถอะ x รถคันเก่า" ในนามซีเรียสเบคอนเป็นครั้งแรก ต่อมาหลังจากที่พวกเขาเป็นที่รู้จักผ่านการคัฟเวอร์ต่าง ๆ จึงมีทีมงานของค่ายเพลงบ็อกซ์ มิวสิคติดต่อเข้ามาเพื่อให้เข้ามาพูดคุยกับค่าย เมื่อพวกเขาไปยังค่ายก็ได้เจอกับคชภัค ผลธนโชติ (พล วงแคลช) และตัฐ-พงษ์ฉัตร มุสิเกตุ ซึ่งเป็นผู้จัดการโปรโมเตอร์ (promoter manager) ทำให้พวกเขาได้เข้ามาทดลองการทำงานและตัดสินใจเข้าร่วมกับค่ายบ็อกซ์ มิวสิคในเวลาต่อมา ซีเรียสเบคอนได้ทำงานร่วมกับค่ายเป็นครั้งแรกในโปรเจกต์ BOXX FROM HOME โดยการคัฟเวอร์เพลง "วังวน" ของวันวัน (ONEONE) และปล่อยเพลงแรกเป็นของตัวเองคือ "พี่ๆ ตัดแว่นให้หน่อย"
ตำบลซูแซเนแชร์ฆี

ซูแซเนแชร์ฆี  เป็นตำบลในอำเภอซูแซน เทศมณฑลอีเซ จังหวัดฆูเซสถาน ประเทศอิหร่าน แบ่งออกเป็น 29 หมู่บ้าน จากสำมะโน พ.ศ. 2549 ตำบลนี้มีประชากร 5,517 คนใน 965 ครัวเรือน
เจ้าหญิงมารีอา ลูอีเซอ แห่งฮันโนเฟอร์

เจ้าหญิงมารีอา ลูอีเซอ แห่งฮันโนเฟอร์  ประสูติเมื่อวันที่ 11 ตุลาคม ค.ศ. 1879 เป็นพระธิดาพระองค์ใหญ่ใน เจ้าชายแอ็นสท์ เอากุสท์ มกุฎราชกุมารแห่งฮันโนเฟอร์ และ เจ้าหญิงไธราแห่งเดนมาร์ก (พ.ศ. 2396-2476) เป็นพระราชนัดดาใน พระเจ้าจอร์จที่ 5 แห่งฮันโนเฟอร์ ทางพระบิดา และเป็นพระราชนัดดาใน พระเจ้าคริสเตียนที่ 9 แห่งเดนมาร์ก เป็นพระภาคิไนยใน สมเด็จพระเจ้าเฟรเดอริกที่ 8 แห่งเดนมาร์ก สมเด็จพระราชินีอเล็กซานดราแห่งสหราชอาณาจักร และ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) พระญาติชั้นที่ 1 ใน พระเจ้าคริสเตียนที่ 10 แห่งเดนมาร์ก สมเด็จพระราชาธิบดีโฮกุนที่ 7 แห่งนอร์เวย์ สมเด็จพระเจ้าจอร์จที่ 5 แห่งสหราชอาณาจักร และ จักรพรรดินิโคลัสที่ 2 แห่งรัสเซีย ผ่านทางพระมารดา
เจ้าหญิงมารีอา ลูอีเซอ แห่งฮันโนเฟอร์ ทรงเสกสมรสกับ เจ้าชายมัคซีมีลีอานแห่งบาเดิน เมื่อวันที่ 10 กรกฎาคม ค.ศ. 1900 รับพระราชทานพระอิสริยยศ มาเกรวีนแห่งบาเดิน พระชายา มีพระบุตรดังนี้
เจ้าหญิงมารีอา ลูอีเซอ แห่งฮันโนเฟอร์ เป็นพระเชษฐภคินีพระองค์ใหญ่ใน เออร์เนสต์ ออกุสตุส ดยุกแห่งบรันสวิก พระบิดาใน สมเด็จพระราชินีฟรีแดรีกีแห่งกรีซ ผู้เป็นพระราชชนนีใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน
เทศมณฑลอีเซ

อีเซ  เป็นเทศมณฑลในจังหวัดฆูเซสถาน ประเทศอิหร่าน โดยมีอีเซเป็นเมืองหลัก จากสำมะโน พ.ศ. 2549 เทศมณฑลนี้มีประชากร 193,510 คนใน 36,123 ครัวเรือน เทศมณฑลนี้แบ่งออกเป็น 3 อำเภอคืออำเภอกลาง, อำเภอซูแซน และอำเภอเดฮ์เดซ และมีเมืองเพียง 2 เมืองคืออีเซและเดฮ์เดซ
กิตาบุชชิฟาอ์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
กิตาบุชชิฟาอ์  เป็นสารานุกรมวิทยาศาสตร์และปรัชญาที่เขียนโดยอิบน์ ซีนา (แอวิเซนนา) จากเปอร์เซียสมัยกลาง ใกล้กับบูฆอรอที่มาวะรออันนะฮร์ เขาน่าจะเริ่มเรียบเรียงหนังสือใน ค.ศ. 1014 แล้วทำเสร็จช่วง ค.ศ. 1020 และตีพิมพ์ใน ค.ศ. 1027
หนังสือนี้แบ่งออกเป็น 4 ส่วนคือตรรกศาสตร์, วิทยาศาสตร์ธรรมชาติ, คณิตศาสตร์ (จตุรศิลปศาสตร์ของเลขคณิต, เรขาคณิต, ดาราศาสตร์ และดนตรี) และอภิปรัชญา โดยมีอิทธิพลของนักปรัชญากรีกเช่นแอริสตอเติล นักคิดชาวกรีกอย่างทอเลมี และนักวิทยาศาสตร์และนักปรัชญาชาวเปอร์เซีย/มุสลิมยุคแรกอย่างอัลคินดี, อัลฟารอบี และอัลบีรูนี
กอลเอเยแอบบอซอบอด (เทศมณฑลโฆนดอบ)

กอลเอเยแอบบอซอบอด  เป็นหมู่บ้านในตำบลแซงเซฟีด อำเภอแกเรชอย เทศมณฑลโฆนดอบ จังหวัดแมร์แคซี ประเทศอิหร่าน จากสำมะโน พ.ศ. 2549 หมู่บ้านนี้มีประชากร 274 คนใน 57 ครัวเรือน
โกนจุก

พิธีการไว้จุกและโกนจุก เป็นประเพณีโบราณที่ปรากฏในกัมพูชา ไทย ลาว และพม่า ที่เริ่มต้นจากการไว้จุกจนกระทั่งถึงพิธีโกนจุก มีทั้งพิธีหลวงซึ่งเรียกว่า "พระราชพิธีโสกันต์" และพิธีราษฎร์ ซึ่งพิธีหลวงสิ้นสุดในสมัยพระบาทสมเด็จพระปกเกล้าเจ้าอยู่หัวในพระราชพิธีโสกันต์พระองค์เจ้าอินทุรัตนาเมื่อ พ.ศ. 2474 นับเป็นองค์สุดท้ายของประเทศไทย ปัจจุบันมีประเพณีราษฎร์ในประเทศไทยที่เทวสถานโบสถ์พราหมณ์ กรุงเทพมหานคร อันเป็นพิธีหลังเสร็จพิธีตรียัมปวาย ยังมีพิธีโกนจุกเพื่อสิริมงคลเช่นที่วัดพิกุลทอง จังหวัดนนทบุรี พิธีกรรมโกนจุกเรียกเป็นภาษาเขมรว่า "กอร์เซาะกำป็อด"
โดยเมื่อเด็กอายุครบ 1 เดือนจะมี "พิธีโกนผมไฟ" ทำขึ้นเพื่อให้เกิดความมั่นใจว่าทารกนั้นได้รอดพ้นจากอันตรายแล้วจึงรับเข้าเป็นสมาชิกในตระกูล ด้วยเหตุนี้จึงมี "การทำขวัญเดือนและโกนผมไฟ" โดยจะโกนผมเด็กทั้งศีรษะ และต่อไปเด็กก็จะไว้จุก และต้องคอยโกนส่วนอื่นของศีรษะให้เกลี้ยง ส่วนที่เป็นจุกอยู่กลางศีรษะก็จะเกล้าและปักปิ่นและถอนไรจุกโดยรอบ พิธีโกนจุกจะทำในวัยเด็กก่อนวัยรุ่น สืบเนื่องจากพระอิศวรโกนพระเกศาพระพิฆเนศวร พระโอรส เมื่อชันษา 11 ปี บนยอดเขาพนมไกรลาส ดังนั้นในพิธีหลวงจะมีปะรำพิธีที่ทำพิธีประพรมน้ำพระพุทธมนต์ สำหรับเจ้านายในพิธีโสกันต์จึงสร้างบนยอดเขาจำลอง สมมติว่าเป็นพนมไกรลาส
พิธี.
พิธีโกนจุกของเด็กไทยในสมัยโบราณส่วนใหญ่นิยมไว้จุกกัน สำหรับเด็กผู้หญิงจะโกนจุกเมื่ออายุประมาณ 11 ปี เด็กผู้ชายเมื่ออายุประมาณ 13–15 ปี พิธีมงคลโกนจุกมักจัดกัน 2 วัน แล้วนิมนต์พระสงฆ์เพื่อมาสวดมนต์เย็นในวันสุกดิบและฉันเช้าในวันงาน อุปกรณ์ที่ใช้ได้แก่ โต๊ะหมู่บูชาพร้อมเครื่องสักการะ โต๊ะสำหรับวางพานมงคล พานใส่ใบบัว มีดโกนและกรรไกร พานล้างหน้าและพานรองเกี้ยว สายสิญจน์ ด้ายผูกข้อมือ แป้งเจิม แหวนนพเก้า ใบมะตูม ชุดถวายของพระ ไทยธรรม ภัตตาหาร เครื่องดื่มถวายพระและเลี้ยงแขกในงาน
เวลาเย็นในวันสุกดิบ พระสงฆ์เจริญพระพุทธมนต์โดยเจ้าภาพนำเด็กไปไว้ที่บ้านญาติ โกนผมรอบจุกของเด็กแล้วแห่มาจนถึงบ้านของตนเอง เข้ามานั่งสวดมนต์โดยสวมมงคลลงยังผมจุกของเด็กแล้วเอาสายสิญจน์ มาคล้องศีรษะเด็ก จากนั้นหมอทำขวัญทำพิธีสู่ขวัญเด็ก หลังเสร็จพิธีพิณพาทย์ประโคม ลั่นฆ้องและโห่ร้องเอาชัย จากนั้นให้เด็กเปลี่ยนชุดแต่งกายเป็นธรรมดา เป็นอันเสร็จพิธีวันแรก ในช่วงกลางคืนอาจมีมหรสพสมโภช และกินเลี้ยงฉลองกัน
เช้าวันที่สองมีการเลี้ยงพระ เด็กนุ่งขาวห่มขาว แบ่งผมจุกเด็กออกเป็น 3 ปอย นำสายสิญจน์ผูกปลายผมกับแหวนนพเก้าและใบมะตูมทั้งสามปอย ปอยละ 1 วง เอาใบเงินใบทองแซมไว้ที่ผม และเอาหญ้าแพรกขมวดเป็นแหวนหัวพิรอดสวมครอบจุกไว้ จากนั้นนำเด็กออกจากพิธี ชาวบ้านที่มาร่วมงานร่วมกันทำบุญตักบาตร นำอาหารถวายพระ เมื่อพระฉันเสร็จและได้เวลาฤกษ์ก็ลั่นฆ้องชัย เจ้าภาพของเด็กเชิญประธานมาตัดจุก พราหมณ์ส่งสังข์ให้รดน้ำศีรษะเด็กและส่งกรรไกรตัดผมออกจุกหนึ่ง แล้วเอา มีดเงิน ทอง นาก โกนเล่มละ 3 ที พอเป็นพิธี แล้วเชิญแขกตัดอีก 2 ปอย จากนั้นมอบให้ช่างโกนผมจนเสร็จ นำเด็กไปยังที่นั่งเบญจารดน้ำ แขกจะทะยอยมาให้พรเด็ก เสร็จแล้วทัดใบมะตูมที่หูขวา จากนั้นนำเด็กไปเปลี่ยนชุดให้ทันก่อนพระฉันเพลเสร็จ เด็กถวายเครื่องไทยธรรมแด่พระสงฆ์ เป็นอันจบพิธี ส่วนผมที่โกนจะนำไปใส่กระทงลอยน้ำอธิษฐานขอความก้าวหน้า
กาซูมาร์ตซู

กาซูมาร์ตซู ((แปลตรงตัวว่า 'ชีสเน่า') หรือชื่ออื่น กาซูมาร์ซู , กาซูโมดเด , กาซูกุนดีดู  และ กาซูฟราซีกู  เป็นชีสซาร์ดิญญาผลิตจากนมแกะ ซึ่งภายในมีส่วนประกอบของหนอนแมลงวัน ส่วน กัสจูเมร์ซู  ซึ่งมีลักษณะคล้ายกัน มีผลิตเช่นกันในแถบกอร์ซีกาใต้ เช่น ที่ซาร์เตเน
กาซูมาร์ตซูเป็นการต่อยอดมาจากเปอกอรีโน โดยข้ามเกินการหมักไปเป็นการย่อยสลาย ซึ่งเกิดจากการย่อยอาหารของตัวอ่อนแมลงวันชีสในแฟมิลี Piophilidae ในการผลิตชีส ตัวอ่อนหนอนแมลงวันจะถูกผสมเข้าในชีส เพื่อให้เกิดการหมักและการสลายไขในระดับที่มากกว่าการทำชีสทั่วไป เนื้อสัมผัสของชีสมีความนุ่ม และมีของเหลว (เรียกว่า แปลว่า "น้ำตา") ไหลหยดออกมา ตัวอ่อนหนอนแมลงวันเหล่านี้มีลักษณะตัวขาวโปร่งแสง ขนาดความยาวประมาณ 8 มิลลิเมตร
การรับประทาน.
ผู้เชี่ยวชาญด้านการกินของชาวซาร์ดิญญาเชื่อว่าชีสจะไม่ปลอดภัยต่อการบริโภคถ้าหนอนแมลงวันในชีสตาย ฉะนั้นจึงมีการบริโภคชีสในสถานะที่ยังคงมีหนอนแมลงวันตัวเป็น ๆ อยู่เท่านั้น ส่วนในกรณีที่นำไปแช่ตู้เย็นทำให้หนอนแมลงวันตายก็เป็นที่อนุโลมให้บริโภคได้ เมื่อการหมักชีสนานพอจะสามารถตัดเป็นแผ่น ๆ เพื่อทานบนขนมปังแบบซาร์ดิญญา ปาเนการาเซา และเสิร์ฟคู่ไวน์แดงที่มีฤทธิ์แรง เช่น กันโนเนา ชาวซาร์ดิญญาเชื่อกันว่ากาซูมาร์ตซูเป็นยากระตุ้นความกำหนัด ซึ่งมาจากการสังเกตพบว่าตัวอ่อนหนอนแมลงวันในชีสสามารถดีดตัวขึ้นไปได้สูงถึง 15 เซนติเมตรในอากาศหากถูกรบกวน ในการกินกาซูมาร์ซูในรูปแซนด์วิช (ประกบด้วยขนมปัง) จึงต้องใช้มือบีบกดกันไม่ให้หนอนเหล่านี้ดีดตัวออกมา ส่วนผู้ที่เลือกไม่ทานหนอนแมลงวันสามารถนำชีสไปใส่ในถุงกระดาษปิดสนิท หนอนแมลงวันในนั้นจะดิ้นขาดอากาศเป็นเสียง "แปะ แปะ" และเมื่อเสียงนี้เงียบลงก็หมายความว่าชีสสามารถกินได้เพราะหนอนแมลงวันตายหมดแล้ว
ข้อกังวลเรื่องสุขภาพ.
นักวิทยาศาสตร์อาหารบางส่วนระบุว่าหนอนแมลงวันสามารถทนทานกรดในกระเพาะอาหารและอาศัยอยู่ในลำไส้ต่อไปได้ นำไปสู่สภาวะที่เรียกว่าซูโดมัยเอียซิส (pseudomyiasis) ซึ่งเคยมีรายงานกรณีผู้ป่วยด้วยภาวะดังกล่าวจากหนอน "P. casei" แล้ว
ชีสกาซูมาร์ตซูเป็นสิ่งผิดกฎหมายและหากฝ่าฝืนอาจถูกปรับอย่างหนักเนื่องมาจากข้อกำหนดเกี่ยวกับอาหารและความปลอดภัยของสหภาพยุโรป ชาวซาร์ดิญญาบางส่วนจึงทำการผลิตและจำหน่ายผ่านตลาดมืดแทน ซึ่งราคาขายอาจสูงถึงมากกว่าสองเท่าของชีสเปอกอรีโนที่น้ำหนักเท่ากัน ข้อมูลปี ค.ศ. 2019 ประมาณการณ์การลักลอบผลิตและจำหน่ายกาซูมาร์ตซูอยู่ที่ 100 ตัน มูลค่า 2–3 ล้านยูโร ต่อปี นอกจากนี้ชีสนี้ยังเป็นสิ่งผิดกฎหมายในสหรัฐเช่นกัน 
วิธีการผลิตชีสกาซูมาร์ตซูแบบดั้งเดิมยังคงมีปรากฏในเอกสารทางการของรัฐบาลซาร์ดิญญา 
ในปี ค.ศ. 2005 เคยมีความร่วมมือระหว่างผู้ผลิตชีสกับนักวิจัยจากมหาวิทยาลัยซัสซารีเพื่อพัฒนาการผลิตชีสที่ได้มาตรฐานความปลอดภัยอาหาร โดยหวังว่าจะสามารถจำหน่ายชีสนี้โดยถูกต้องตามกฎหมายได้
ขุมนรกอันบ้าคลั่ง

ขุมนรกอันบ้าคลั่ง (Deep Insanity) เป็นโปรเจกต์สื่อผสมญี่ปุ่น สร้างโดยบริษัทสแควร์เอนิกซ์ ประกอบด้วยมังงะชื่อเรื่องว่า "Deep Insanity: Nirvana" ที่เริ่มตีพิมพ์ในนิตยสาร"บิ๊กกังกังรายเดือน"ในเดือนมกราคม พ.ศ. 2563, เกมมือถือและเกมคอมพิวเตอร์ส่วนบุคคลชื่อเกมว่า "Deep Insanity: Asylum" ซึ่งวางจำหน่ายในวันที่ 14 ตุลาคม พ.ศ. 2564 และซีรีส์อนิเมะโทรทัศน์สร้างโดยสตูดิโอซิลเวอร์ลิงก์ชื่อเรื่องว่า "ขุมนรกอันบ้าคลั่ง-เด็กที่หลงทาง" (Deep Insanity: The Lost Child) ออกอากาศตั้งแต่เดือนตุลาคมถึงธันวาคม พ.ศ. 2564
ให้เสียงโดย: ยูอิจิโร อุเมฮาระ
ให้เสียงโดย: ฮิโระ ชิโมโนะ
ให้เสียงโดย: อามิ โคชิมิซึ
ให้เสียงโดย: โคสึเกะ โทริอุมิ
ให้เสียงโดย: ยูยะ ฮิโรเสะ
ให้เสียงโดย: รุริโกะ โนงุจิ
ให้เสียงโดย: คาเอเดะ ฮนโดะ
ให้เสียงโดย: ทากาโกะ ทานากะ
เจ้าหญิงอเล็กซานดราแห่งฮันโนเฟอร์ (พ.ศ. 2425-2506)

เจ้าหญิงอเล็กซานดราแห่งฮันโนเฟอร์  ประสูติเมื่อวันที่ 29 กันยายน ค.ศ. 1882 เป็นพระธิดาในเจ้าชายแอ็นสท์ เอากุสท์ มกุฎราชกุมารแห่งฮันโนเฟอร์ และเจ้าหญิงไธราแห่งเดนมาร์ก (พ.ศ. 2396-2476) เป็นพระราชนัดดาใน พระเจ้าจอร์จที่ 5 แห่งฮันโนเฟอร์ ทางพระบิดา และเป็นพระราชนัดดาใน พระเจ้าคริสเตียนที่ 9 แห่งเดนมาร์ก เป็นพระภาคิไนยใน สมเด็จพระเจ้าเฟรเดอริกที่ 8 แห่งเดนมาร์ก อเล็กซานดราแห่งเดนมาร์ก และ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) พระญาติชั้นที่ 1 ใน พระเจ้าคริสเตียนที่ 10 แห่งเดนมาร์ก สมเด็จพระราชาธิบดีโฮกุนที่ 7 แห่งนอร์เวย์ สมเด็จพระเจ้าจอร์จที่ 5 แห่งสหราชอาณาจักร และ จักรพรรดินิโคลัสที่ 2 แห่งรัสเซีย ผ่านทางพระมารดา
พระองค์ทรงเสกสมรสกับ เฟรเดอริก ฟรานซิสที่ 4 แกรนด์ดยุกแห่งเมคเลินบวร์ค-ชเวรีน เมื่อวันที่ 7 มิถุนายน ค.ศ. 1904 รับพระราชทานพระอิสริยยศ แกรนด์ดัชเชสแห่งเมคเลินบวร์ค-ชเวรีน พระชายา มีพระบุตร คือ 
ใน ค.ศ. 1913 เกิดเพลิงไหม้ที่ปราสาทชเวรินขณะที่พระสวามี พระองค์ รวมไปถึงแขกท่านอื่นๆปลอดภัย แต่กว่าที่ทั้ง 2 จะเสด็จออกมาได้จากกองเพลิง ก็ทุลักทุเล มีรายงานความเสียหายจำนวน 750,000 ดอลลาร์ ซึ่งผลงานศิลปะจำนวนนับไม่ถ้วน รวมถึงห้องสำคัญๆ ถูกทำลายอย่างสิ้นเชิง รายงานบางฉบับตำหนิคนรับใช้ที่เป็นคนวางเพลิง แต่ถึงกระนั้น ศาลได้ตัสินว่า เกิดจากไฟฟ้าลัดวงจร
รายชื่อนครในประเทศจีน

ในระบบเขตการปกครองของสาธารณรัฐประชาชนจีน รวมทั้งฮ่องกงและมาเก๊า มีนครอยู่ด้วยกัน 3 ระดับ ได้แก่ ระดับมณฑล (ประกอบด้วยนครปกครองโดยตรงและเขตบริหารพิเศษ), นครระดับจังหวัด และนครระดับอำเภอ ณ เดือนมิถุนายน 2020 สาธารณรัฐประชาชนจีนมีนครทั้งหมด 687 แห่ง เป็นนครปกครองโดยตรง 4 แห่ง, เขตบริหารพิเศษ 2 แห่ง, นครระดับจังหวัด 293 แห่ง (ในจำนวนนี้มีนครระดับกิ่งมณฑล 15 แห่ง) และนครระดับอำเภอ 388 แห่ง (ในจำนวนนี้มีนครระดับกิ่งจังหวัด 38 แห่ง และนคร XPCC 10 แห่ง) รายชื่อต่อไปนี้จะไม่รวมนครในมณฑลไต้หวันและบางส่วนของมณฑลฝูเจี้ยนที่ยังมีข้อพิพาท (ดูที่ รายชื่อนครในไต้หวัน) เนื่องจากนครเหล่านี้ถูกควบคุมโดยสาธารณรัฐจีนและอ้างสิทธิ์โดยสาธารณรัฐประชาชนจีน ภายใต้นโยบายจีนเดียว
มีนคร 4 แห่งที่เป็นนครที่ปกครองโดยส่วนกลาง ซึ่งแต่ละแห่งจะมีทั้งพื้นที่เมืองที่หนาแน่น ชานเมือง และพื้นที่ชนบทขนาดใหญ่ ได้แก่ ฉงชิ่ง (28.84 ล้านคน), เซี่ยงไฮ้ (23.01 ล้านคน), ปักกิ่ง (19.61 ล้านคน) และเทียนจิน (12.93 ล้านคน)
จากการวิจัยในปี 2017 จากกลุ่มวิจัยเดโมกราเฟีย (Demographia research group) พบว่ามีนคร 102 แห่งที่ปกครองโดยสาธารณรัฐประชาชนจีนที่มีประชากรใน "พื้นที่เมือง" (urban area) มากกว่า 1 ล้านคน
กฤษณา อโศกสิน

สุกัญญา ชลศึกษ์ หรือรู้จักในนามปากกาว่า กฤษณา อโศกสิน เกิดเมื่อวันที่ 27 พฤศจิกายน พ.ศ. 2474 เป็นนักเขียนนวนิยายชาวไทย มีผลงานการประพันธ์มากกว่า 200 ชิ้น หลายเรื่องเขียนสะท้อนสังคมไทยจนได้รับการยกย่องว่าเป็น "ราชินีแห่งนวนิยายชีวิต" ผลงานเขียนที่ได้รับความนิยมเช่น "จำหลักไว้ในแผ่นดิน", "เวียงแว่นฟ้า", "หนึ่งฟ้าดินเดียว", "ขุนหอคำ", "เพลิงบุญ", "น้ำเล่นไฟ", "ข้ามสีทันดร", "ถ่านเก่าไฟใหม่", "พญาไร้ใบ", "ตะเกียงแก้ว", "ลายแทงในถ้ำแก้ว", "กาฬปักษี", "น้ำเซาะทราย" ฯลฯ ผลงานหลายเรื่องได้ถูกนำไปสร้างเป็นละครโทรทัศน์
การงาน.
กฤษณา อโศกสิน ชื่นชอบในการแต่งโคลง ฉันท์ กาพย์ กลอน มาตั้งแต่ยังเด็ก โดยเริ่มเขียนเรื่องสั้นให้เพื่อนในชั้นเรียนอ่านกัน จนเมื่ออายุ 15 ปี ได้ส่งเรื่องสั้นเรื่องแรก "ของขวัญวันใหม่" ใช้นามปากกา "กัญญ์ชลา" ให้หนังสือ "ไทยใหม่วันจันทร์" ซึ่งต่อมาได้รับการตีพิมพ์ ได้ใช้นามปากกากฤษณา อโศกสิน ตั้งแต่ พ.ศ. 2501 จากนวนิยายเรื่อง "วิหคที่หลงทาง" เป็นเรื่องยาวเรื่องแรก ตีพิมพ์ใน "สตรีสาร" ซึ่งเรื่องนี้ได้รับความนิยมมาก
หลังจากจบการศึกษาเมื่อประมาณ พ.ศ. 2489 ได้เข้าทำงานเป็นเจ้าหน้าที่เสมียน กรมประมง กระทรวงเกษตรและสหกรณ์ ยังคงทำงานเป็นนักเขียนไปด้วย โดยมีผลงานเรื่องสั้นลงตีพิมพ์ในนิตยสาร "ศรีสัปดาห์" และทยอยลงตีพิมพ์ออกมาเรื่อย ๆ อย่างสม่ำเสมอไม่น้อยกว่าร้อยเรื่อง รวมถึงมีผลงานนวนิยาย ไม่ว่าจะเรื่อง "หยาดน้ำค้าง", "ดอกหญ้า" และ "ดวงตาสวรรค์" เป็นต้น
ระหว่าง พ.ศ. 2510–2520 เป็นช่วงเวลาที่กฤษณา อโศกสิน ทำงานเขียนหลายแห่ง ส่วนมากเป็นรายสัปดาห์เช่น "แม่ศรีเรือน", "นพเก้า", "ศรีสยาม", "ดวงดาว" ผลงานหลายเรื่องได้รับนำไปสร้างเป็นละครและภาพยนตร์ เช่น "เรือมนุษย์", "ดวงตาสวรรค์", "น้ำผึ้งขม", "เมียหลวง", "ข้ามสีทันดร", "เนื้อนาง", "ลายหงส์" และ "ปีกทอง" เป็นอาทิ
กฤษณา อโศกสินได้รับรางวัลรางวัลซีไรต์ในปี พ.ศ. 2528 ประเภทนวนิยายเรื่อง "ปูนปิดทอง" ได้ รางวัล สปอ. (องค์การสนธิสัญญาป้องกันร่วมกันแห่งเอเชียตะวันออกเฉียงใต้) ปี พ.ศ. 2511 จากเรื่อง "เรือมนุษย์" และปี พ.ศ. 2515 จากเรื่อง "ตะวันตกดิน" เป็น 1 ใน 50 นักเขียนทั่วโลกผู้มีผลงานดีเด่นทางด้านวรรณกรรมเนื่องในโอกาสครบรอบ 50 ปี กาเบียลา มิสตรัล และได้รับรางวัลศิลปินแห่งชาติสาขาวรรณศิลป์ (นวนิยาย) เมื่อ พ.ศ. 2531 เป็นผู้ดำรงตำแหน่งศิลปินแห่งชาติยาวนานที่สุดที่ยังมีชีวิต
นอกจากนั้นยังได้ตั้งเว็บไซต์ชื่อว่า "fiction log"
การศึกษา.
กฤษณา อโศกสิน ได้สำเร็จการศึกษาในระดับปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์ 
ได้รับมติเห็นชอบให้สมควรได้รับพระราชทานปริญญาบัตรปริญญาศิลปศาสตรดุษฎีบัณฑิตกิตติมาศักดิ์ สาขาวิชาภาษาไทย จากมหาวิทยาลัยมหาสารคาม ประจำปี 2545 
ต่อมาสภามหาวิทยาลัยธรรมศาสตร์ได้มีมติเห็นชอบให้กฤษณา อโศกสินได้รับปริญญาศิลปศาสตรดุษฎีบัณฑิตกิตติมาศักดิ์ สาขาวิชาภาษาไทย โดยได้เข้ารับพระราชทานปริญญาบัตรจากพระบาทสมเด็จพระวชิรเกล้าเจ้าอยู่หัว ณ หอประชุมใหญ่ มหาวิทยาลัยธรรมศาสตร์ ท่าพระจันทร์ ในวันที่ 27 พฤษภาคม 2565
ชีวิตส่วนตัว.
กฤษณา อโศกสิน เป็นบุตรคนโตในพี่น้อง 6 คน บิดาเป็นหัวหน้ากองสหกรณ์ธนกิจ และผู้แทนราษฎรจังหวัดสุพรรณบุรี ถูกกุมขังเป็นนักโทษการเมือง เนื่องจากรัฐประหาร ในช่วงหลังสงครามโลกครั้งที่สอง บั้นปลายชีวิตบิดาได้บวชและเสียชีวิตที่แคนาดา ตอนอายุ 64 ปี ส่วนมารดาเสียชีวิตจากเหตุการณ์เรือล่มตั้งแต่กฤษณา อโศกสิน อายุได้ 13 ปี
กฤษณา อโศกสินได้สมรสและมีบุตรธิดารวม 4 คน เป็นชาย 3 คน และผู้หญิง 1 คน
เทศบาลตำบลบ้านนิเวศน์

เทศบาลตำบลบ้านนิเวศน์ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 13 และครอบคลุมพื้นที่บางส่วนของหมู่ที่ 1–2, 14–15 ของตำบลนิเวศน์ ในอำเภอธวัชบุรี จังหวัดร้อยเอ็ด เดิมมีฐานะเป็นสุขาภิบาลบ้านนิเวศน์ที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 2,540 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอธวัชบุรี อยู่ห่างจากศาลากลางจังหวัดร้อยเอ็ดประมาณ 10.4 กิโลเมตร อยู่ห่างจากกรุงเทพมหานครประมาณ 512 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานร้อยเอ็ด มีพื้นที่รับผิดชอบ 2.36 ตารางกิโลเมตร หรือคิดเป็นพื้นที่ประมาณ 1,475.0 ไร่ มีลักษณะเช่นเดียวกับชุมชนเมืองอื่น ๆ คือ มีชุมชนหนาแน่นมาก บริเวณริมถนนสายหลัก และกระจายออกไปบริเวณรอบนอก
พระเจ้าเกาฑิณยะชัยวรมันที่ 1

พระเจ้าเกาฑิณยะวรมันเทวะ (, , #เปลี่ยนทาง) หรือ พระเจ้าเกาฑิณยะชัยวรมันที่ 1 หรือ พระเจ้าโกณฑัณยะ เป็นพระมหากษัตริย์แห่งอาณาจักรฟูนาน ถัดจากพระนางโสมา
พระราชประวัติ.
พระเจ้าเกาฑิณยะชัยวรมันที่ 1 เป็นพราหมณ์ชาวอินเดียที่เดินทางมาจากแคว้นกลิงคะ ทรงเดินทางโดยเรือเข้ามาสู่ดินดอนสามเหลี่ยมปากแม่น้ำโขงในช่วงคริสต์ศตวรรษที่ 1 ต่อมาได้อภิเษกกับพระนางโสมาตามตำนานพระทอง-นางนาค โดยปรากฏหลักฐานในศิลาจารึกภาษาสันสกฤตกล่าวถึง พราหมณ์เกาฑิณยะผู้ได้รับหอกวิเศษจากพราหมณ์อัศวัตถามา บุตรโทรณาจารย์ ได้เดินทางมาถึงอาณาจักรของชาวเผ่านาคและได้ทำสงครามกันสุดท้ายได้เจรจาด้วยสันติโดยการอภิเษกสมรสพราหมณ์เกาฑิณยะจึงได้รับการสถาปนาขึ้นเป็นพระเจ้าเกาฑิณยะวรมันเทวะ (កៅណ្ឌិន្យទី១) ทรงเป็นปฐมกษัตริย์ราชวงศ์วรมัน แห่งอาณาจักรฟูนาน
เทศบาลตำบลนิเวศน์

เทศบาลตำบลนิเวศน์ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 3–12, 16–17 และครอบคลุมพื้นที่บางส่วนของหมู่ที่ 1–2, 14–15 ของตำบลนิเวศน์ (เฉพาะนอกเขตเทศบาลตำบลบ้านนิเวศน์) ในอำเภอธวัชบุรี จังหวัดร้อยเอ็ด เดิมมีฐานะเป็นสภาตำบลนิเวศน์ใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลนิเวศน์ในวันที่ 25 ธันวาคม พ.ศ. 2539 และยกฐานะเป็นเทศบาลตำบลนิเวศน์ ในวันที่ 30 กรกฎาคม พ.ศ. 2551 ปัจจุบันในเขตเทศบาลตำบลนิเวศน์มีประชากร 6,729 คน
พื้นที่เทศบาลตำบลนิเวศน์ประกอบไปด้วย 16 หมู่บ้านในตำบลนิเวศน์ แบ่งเป็นครอบคลุมเต็มพื้นที่ 12 หมู่บ้าน ได้แก่ หมู่ที่ 3 บ้านเหล่าแถม; หมู่ที่ 4 บ้านท่าเยี่ยม; หมู่ที่ 5 และ 17 บ้านนิคม; หมู่ที่ 6 บ้านชัยคาม; หมู่ที่ 7 และ 16 บ้านประตูชัย; หมู่ที่ 8 บ้านโนนขี้ช้าง; หมู่ที่ 9 บ้านหนองบัว; หมู่ที่ 10 บ้านดอนไผ่; หมู่ที่ 11 บ้านตาเสือ; หมู่ที่ 12 บ้านหนองเดิด และครอบคลุมพื้นที่บางส่วน 4 หมู่บ้าน ได้แก่ หมู่ที่ 1 และ 15 บ้านนิเวศน์; หมู่ที่ 2 บ้านจอมพล; หมู่ที่ 14 บ้านธวัชชัย ซึ่งบางส่วนอยู่ในพื้นที่เทศบาลตำบลบ้านนิเวศน์ มีพื้นที่รับผิดชอบ 27.82 ตารางกิโลเมตร หรือคิดเป็นพื้นที่ 17,387.5 ไร่
แสน นากา

อมร ศุขพิมาย หรือชื่อในวงการคือ แสน นากา (เกิด 10 กันยายน พ.ศ. 2515) เป็นนักร้องลูกทุ่งและหมอลำชายชาวไทยสังกัดแกรมมี่โกลด์ เขาอยู่ในวงการบันเทิงมาแล้ว 27 ปี เขาเข้าสู่วงการจากการเป็นนักร้องในโครงการ "นากา"
เขาเกิดที่อำเภอโนนไทย จังหวัดนครราชสีมา จบจบการศึกษาระดับมัธยมศึกษาจากโรงเรียนวัดโคกหนองไผ่ เขาซึมซับการเป็นศิลปินมาจากบิดาและครอบครัว สลา คุณวุฒิ นักแต่งเพลงและนักดนตรีหมอลำชื่อดัง อำไพได้พาเขาไปพบกับสลา คุณวุฒิ และหลังจากนั้นเขาจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
ชีวิตช่วงต้นและการศึกษา.
เขาเกิดเมื่อวันที่ 10 กันยายน พ.ศ. 2515 ที่ตำบลสายออ อำเภอโนนไทย จังหวัดนครราชสีมา จบการศึกษาระดับมัธยมศึกษาจากโรงเรียนวัดโคกหนองไผ่ 
ผลงานเพลง.
เพลงที่ไม่ได้ปล่อย.
ปล่อยให้ได้ฟังในรูปแบบ Demo Version ใน YouTube channel : แสน นากา OFFICIAL
เพลงที่ร่วมร้องกับศิลปินอื่น.
เพลงที่แสน นากาได้มีส่วนร่วมในการการร้อง
เทศบาลตำบลธงธานี

เทศบาลตำบลธงธานี เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลธงธานี และครอบคลุมพื้นที่ทั้งหมดของหมู่ที่ 1–3, 13 ของตำบลบึงนคร ในอำเภอธวัชบุรี จังหวัดร้อยเอ็ด เดิมมีฐานะเป็นสุขาภิบาลธงธานีที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ต่อมาในวันที่ 15 กันยายน พ.ศ. 2547 กระทรวงมหาดไทยให้ยุบสภาตำบลธงธานี รวมกับพื้นที่เทศบาลตำบลธงธานี ปัจจุบันในเขตเทศบาลมีประชากร 7,774 คน
พื้นที่เทศบาลตำบลอยู่บริเวณทิศตะวันออกเฉียงเหนือของอำเภอธวัชบุรี อยู่ห่างที่ว่าการอำเภอธวัชบุรีประมาณ 16.5 กิโลเมตรอยู่ห่างจากศาลากลางจังหวัดร้อยเอ็ดประมาณ 25.6 กิโลเมตร อยู่ห่างจากกรุงเทพมหานครประมาณ 518 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานร้อยเอ็ด มีพื้นที่รับผิดชอบ 20.0 ตารางกิโลเมตร หรือคิดเป็นพื้นที่ประมาณ 12,500.0 ไร่
อัสตานิส ปาดรอลา

อัสตานิซเลา "อัสตานิส" ปาดรอลา ฟูร์ตุญ (เกิดเมื่อ 24 สิงหาคม ค.ศ. 2003) เป็นนักฟุตบอลชาวสเปน เล่นในตำแหน่งกองหน้าให้แก่บาร์เซโลนา เบ
สโมสรอาชีพ.
ปาดรอลา เกิดใน กัมบริลส์, จังหวัดตาร์ราโกนา, แคว้นกาตาลุญญา เขาเข้าร่วมทีมเยาวชนของ แอร์ราเซเด อัสปัญญ็อล ในปี ค.ศ. 2014 โดยย้ายมาจากทีมในท้องถิ่นอย่าง แร็วส์ดาปูร์ติว ก่อนถูกให้ออกจากสโมสรในปี ค.ศ. 2019 เขาจึงกลับสู่แร็วส์ดาปูร์ติว ก่อนย้ายไปบาร์เซโลนา ในเดือนมิถุนายน ค.ศ. 2021 โดยร่วมทีมอายุไม่เกิน 19 ปี
ปาดรอลา ได้ลงเล่นกับทีมสำรองในปริเมราดิบิซิออนเอเรเฟฟ เป็นครั้งแรกในวันที่ 21 พฤศจิกายน ค.ศ. 2021 โดยเขามาแทนที่ของฟาร์รัน ฌุกกลา โดยทีมของเขาออกไปแพ้อัลบาเซเตบาลอมปิเอ 0–2 ที่เอสตาดิโอการ์โลสเบลมอนเต เขาทำประตูแรกได้ในวันที่ 12 ธันวาคม ปีเดียวกัน เป็นประตูตีเสมอ 1–1 ซึ่งช่วยให้ทีมเอาชนะเซเด อัลโกยาโน 3–1
เดดรอลา ได้ลงเล่นกับทีมชุดใหญ่และเป็นนัดแรกในลาลิกาในวันที่ 2 มกราคม ค.ศ. 2022 โดยลงมาแทนที่ อิเลียส อาโกมัช ในนัดที่เอาชนะ เอร์เรเซเด มายอร์กา 1–0 ที่บิซิตมายอร์กาเอสตาดิ
ชีวิตส่วนตัว.
ปาดรอลาได้รับการตั้งชื่อตามอัสตานิซเลา ปาดรอลา รูบิรา ปู่ทวดของเขาซึ่งได้เข้าร่วมต่อสู้ในสงครามโลกครั้งที่สองและเสียชีวิตในค่ายกักกันนาซี
 "ณ วันที่ 2 มกราคม ค.ศ. 2022"
ฆูเลียน อัลบาเรซ (นักฟุตบอล)

ฆูเลียน อัลบาเรซ (เกิด 31 มกราคม ค.ศ. 2000) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหน้าให้แก่อัตเลติโกมาดริด และทีมชาติอาร์เจนตินา เขายังสามารถเล่นในตำแหน่งกองกลางตัวรุกได้ด้วย
เกียรติประวัติ.
ทีมชาติอาร์เจนตินา
แมนเชสเตอร์ซิตี
เฮฟวีเวพอน

เฮฟวีเวพอน  หรือ เฮฟวีเวพอน: อะตอมมิกแทงก์  เป็นวิดีโอเกมแนวชูตเอ็มอัปเลื่อนด้านข้างที่พัฒนาและเผยแพร่โดยบริษัทป็อปแคปเกมส์ และเปิดตัวใน ค.ศ. 2005
รูปแบบการเล่น.
ใน"เฮฟวีเวพอน" ผู้เล่นจะนำรถถังปรมาณูอันทรงพลังผ่านหลายด่านของกองกำลังศัตรู รถถังเคลื่อนที่ไปทางซ้ายและขวาเท่านั้น ในขณะที่อาวุธหลักมีปืนป้อมปืนที่สามารถเล็งในระยะ 180 องศา และอาวุธนิวเคลียร์ซึ่งสามารถทำลายศัตรูให้หมดไปจากจอ โครงเรื่องของเกมเกี่ยวข้องกับการบุกครองของดาวแดง (สหภาพโซเวียต) และผู้เล่นจะสวมบทบาทเป็นผู้บังคับบัญชาของอะตอมมิกแทงก์ เพื่อขับไล่การบุกครองดังกล่าวกลับไปสู่กองบัญชาการหลักของดาวแดง โดยมีหลักฐานหลักของเกมนี้คือบุคคลหนึ่งที่ต่อต้านกองกำลังคอมมิวนิสต์ ที่นำโดยโจเซฟ สตาลิน
เกมดังกล่าวมีทั้งหมด 19 ด่าน/ภารกิจ พร้อมกับสองโหมดเกม ("ภารกิจ" และ"เอาชีวิตรอด") ซึ่งในโหมดภารกิจ เราจะต้องฝ่าฟันศัตรูนับไม่ถ้วนและเอาชนะบอสในตอนท้าย โดยโหมดภารกิจได้ยกให้มีสามชีวิตในแต่ละภารกิจ เมื่อเอาชนะบอสได้ ผู้เล่นจะไปที่คลังอาวุธ ซึ่งสามารถอัปเกรดและเพาเวอร์-อัป เพื่อใช้ในภารกิจต่อ ๆ ไป หลังจากผ่านเก้าบอสแรกแล้ว ผู้เล่นจะต้องทำลายเก้าบอสตัวเดิมในเก้าระดับที่เหลือ จนถึงระดับสุดท้าย โดยบอสใหม่มีความแตกต่างกันเล็กน้อยในด้านอาวุธและเกราะ
ในเกมเวอร์ชันพีซี โหมดเอาชีวิตรอดมีเพียงชีวิตเดียวเท่านั้น และลุยเดี่ยวเพื่อรอดชีวิตจากคลื่นศัตรูที่ไม่มีวันสิ้นสุดจนกว่ารถถังจะถูกทำลาย ส่วนในเกมเวอร์ชันเอกซ์บอกซ์ 360 และเพลย์สเตชัน 3 ผู้เล่นอาจเลือกเอาชีวิตรอดด้วยตัวเอง หรือเข้าร่วมเกมเอาตัวรอดปาร์ตีสงครามที่ผู้เล่นสามารถเข้าร่วมได้สูงสุดสี่คน เกมดังกล่าวมีข้อความดูถูกหลายครั้งหรือบางครั้งเมื่อกดปุ่มออก เพื่อยุในการเล่นเกมต่อไป
โหมดหลายผู้เล่น.
เกมนี้อนุมัติให้มีผู้เล่น 1–4 คนออนไลน์ และรูปแบบการเล่นโค-ออป ในพื้นที่สำหรับโหมดเอาชีวิตรอด ส่วนเวอร์ชันเดโม เช่นเดียวกับแคมเปญและบอสบลิตซ์ อนุมัติให้เล่นโค-ออป ในพื้นที่ได้เพียง 1–2 คนเท่านั้น
สภาพพร้อมใช้งาน.
"เฮฟวีเวพอน: อะตอมมิกแทงก์" เวอร์ชันฟรีแบบจำกัดสามารถดาวน์โหลดออนไลน์ได้ที่เว็บไซต์ต่าง ๆ รวมถึงเว็บไซต์ของป็อปแคป ส่วน"เฮฟวีเวพอนดีลักซ์"ซึ่งเป็นเวอร์ชันเต็ม สามารถซื้อได้โดยมีค่าธรรมเนียม ขณะที่เอกซ์บอกซ์ 360 รุ่นเอกซ์บอกซ์ไลฟ์อาร์เคดเปิดให้ดาวน์โหลดผ่านเอกซ์บอกซ์ไลฟ์มาร์เกตเพลสเมื่อวันที่ 17 มกราคม ค.ศ. 2007 โดยมีโหมดโค-ออป เต็มรูปแบบ (ผู้เล่นสี่คน) ที่เข้ากันได้กับเอกซ์บอกซ์ไลฟ์และโหมดบอสบลิตซ์ เกมดังกล่าวได้รับการเผยแพร่สำหรับเพลย์สเตชัน 3 บนเพลย์สเตชัน เน็ตเวิร์ก รวมทั้งเพลย์สเตชัน 2 ซึ่งเวอร์ชันเพลย์สเตชัน 2 และเพลย์สเตชัน 3 มีซาวด์แทร็กที่ได้รับการปรับแต่งบทเพลงใหม่
ฟรีเชียตะวันออก

ฟรีเชียตะวันออก หรือ ฟรีสลันท์ตะวันออก  เป็นภูมิภาคประวัติศาสตร์ทางตะวันตกเฉียงเหนือของรัฐนีเดอร์ซัคเซิน ประเทศเยอรมนี ตั้งอยู่ทางตะวันตกของคาบสมุทรฟรีเชียตะวันออกเป็นส่วนใหญ่ ตั้งอยู่ทางตะวันออกของฟรีเชียตะวันตกและทางตะวันตกของอำเภอฟรีสลันท์
ทางการบริหาร ฟรีเชียตะวันออกประกอบไปด้วยอำเภอเอาริช แลร์ วิทมุนท์ และเมืองเอ็มเดิน มีประชากรประมาณ 469,000 คน และพื้นที่ 
วัฒนธรรม.
ภาษา.
ภาษาดั้งเดิมของฟรีเชียตะวันออกคือภาษาฟรีเชียตะวันออก ซึ่งตอนนี้ใกล้กลายเป็นภาษาสูญแล้ว ผู้พูดส่วนใหญ่ใช้ภาษาแซกซันต่ำฟรีเชียตะวันออกแทน ภาษาฟรีเชียตะวันออกดั้งเดิมดำรงอยู่ได้นานกว่าในสถานที่ห่างไกลหลายแห่ง เช่น ในหมู่เกาะ เช่น Wangerooge ทุกวันนี้ภาษาฟรีเชียตะวันออกสมัยใหม่สามารถพบได้ในซาเทอร์ลันท์ซึ่งเป็นอำเภอใกล้กับฟรีเชียตะวันออก ในสมัยก่อนผู้คนจากฟรีเชียตะวันออกที่ออกจากบ้านของตนภายใต้ความกดดันได้ตั้งรกรากอยู่ในพื้นที่ห่างไกลที่รายล้อมไปด้วยทุ่งนาและยังคงรักษาภาษาที่สืบทอดมาของพวกเขาให้คงอยู่ ภาษานี้ซึ่งก่อตัวเป็นเกาะภาษาที่เล็กที่สุดในยุโรปเรียกว่าภาษาฟรีเชียซาเทอร์ลันท์หรือชื่อในภาษาตัวเอง Seeltersk มีคนพูดประมาณ 1,000 คน
ชา.
ในประเทศที่ดื่มกาแฟ ฟรีเชียตะวันออกขึ้นชื่อเรื่องการบริโภคชาและวัฒนธรรมชา ชาวฟริเซียนตะวันออกดื่มชามากกว่าคนกลุ่มอื่น ๆ ต่อหัวประมาณ 300 ลิตรต่อคนทุกปี
ชาดำรสเข้มข้นจะเสิร์ฟเมื่อมีผู้มาเยี่ยมบ้านชาวฟรีเชียตะวันออกหรือการชุมนุมอื่น ๆ รวมทั้งดื่มพร้อมกับอาหารเช้า ในช่วงบ่าย และกลางดึก kluntjes ใช้เพื่อให้รสหวานกับชา ซึ่งเป็นน้ำตาลลูกกวาดที่ละลายช้า ๆ ทำให้หวานได้หลายถ้วย นอกจากนั้นยังใช้เฮฟวี่ครีมยังใช้ในการปรุงชาอีกด้วย โดยทั่วไปแล้ว ชาจะเสิร์ฟในถ้วยเล็กแบบดั้งเดิม โดยมีคุกกี้เล็กน้อยระหว่างสัปดาห์และเค้กในโอกาสพิเศษหรือวันหยุดสุดสัปดาห์เป็นขนมพิเศษ เค้กและขนมอบแบบดั้งเดิมที่นิยมใช้ทานคู่กับชา ได้แก่ แอปเปิ้ลสตรูเดิ้ล เค้กแบล็คฟอเรสต์ และเค้กอื่นๆ ที่ปรุงด้วยช็อกโกแลตและเฮเซลนัท
ชาไม่ได้เป็นเพียงเครื่องดื่มชนิดหนึ่งสำหรับประชากรเท่านั้น แต่ยังเป็นส่วนหนึ่งของประเพณีทางวัฒนธรรมอีกด้วย ในช่วงหลายปีที่ผ่านมา ภูมิภาคนี้ได้พัฒนาพิธีชงชาที่มีเอกลักษณ์เฉพาะซึ่งสามารถสังเกตได้อย่างเคร่งครัดในครัวเรือนที่เก่ากว่า ตามกฎข้อนี้ ผู้หญิงที่อายุมากที่สุดในรอบจะต้องเสิร์ฟชาให้กับแขกคนอื่นๆ โดยเริ่มจากคนที่อายุมากที่สุดเป็นอันดับสองและค่อยๆ ลดระดับลงโดยไม่คำนึงถึงเพศ ต้องวาง "kluntje" ไว้ในถ้วยน้ำชาก่อนที่จะเทชาลงไป หลังจากนั้นเฮฟวี่ครีมบาง ๆ จะถูกเพิ่มอย่างระมัดระวังบนชั้นบนสุดของชาเพื่อให้สามารถสร้าง "เมฆ" (wulkjes) ที่ว่ายน้ำบนชาได้ ห้ามคนชา ดังนั้นชั้นจะอ่อน เข้ม และหวานจากชั้นบนลงล่าง
อแมนดา สเตฟลีย์

อแมนดา หลุยส์ สเตฟลีย์ (เกิด 11 เมษายน 1973) เป็นนักบริหารธุรกิจชาวอังกฤษ เธอมีความโดดเด่นเป็นพิเศษในด้านความสัมพันธ์กับนักลงทุนในตะวันออกกลาง เธอได้ช่วยกลุ่มทุนของซาอุดิอาระเบียในการเข้าครอบครองนิวคาสเซิลยูไนเต็ด ในข้อตกลงที่เสร็จสิ้นในเดือนตุลาคม ปี ค.ศ. 2021 และเธอได้เข้าร่วมเป็นคณะกรรมการบริหารด้วย
ในปี ค.ศ. 2008 สเตฟลีย์มีบทบาทสำคัญในการลงทุนมูลค่า 7.3 พันล้านปอนด์ในธนาคารบาร์เคลย์ส
ต่อมาบริษัท PCP Capital Partners ซึ่งเป็นบริษัทของสเตฟลีย์ได้ทำหน้าที่แทนมานซูร์ บิน ซาเยด อัล นาห์ยานจากราชวงศ์อาบูดาบี ในการลงทุน 3.5 พันล้านปอนด์เพื่อเข้าครอบครองหุ้นของธนาคารจำนวน 16% ตามข้อตกลงดังกล่าว PCP Capital Partners ได้รับค่าคอมมิชชั่นจำนวน 110 ล้านปอนด์ ซึ่งหลังจากการจ่ายเงินให้ที่ปรึกษาแล้ว บริษัทเหลือกำไร 40 ล้านปอนด์ สเตฟลีย์ยังมีส่วนเกี่ยวข้องกับการซื้อสโมสรฟุตบอลแมนเชสเตอร์ ซิตี้ ที่มีชื่อเสียงของมานซูร์ จากอดีตนายกรัฐมนตรี ทักษิณ ชินวัตร เมื่อเดือนกันยายน ปี ค.ศ. 2008
สเตฟลีย์ยังได้พยายามสองครั้งในการซื้อหุ้นใน นิวคาสเซิลยูไนเต็ด ครั้งแรกในปี ค.ศ. 2018 และอีกครั้งในปี ค.ศ. 2020 ซึ่งเป็นส่วนหนึ่งของกลุ่มนักลงทุนที่นำโดย กองทุนเพื่อการลงทุนสาธารณะ ของซาอุดีอาระเบีย การเข้าครอบครองเสร็จสิ้นเมื่อวันที่ 7 ตุลาคม ค.ศ. 2021 โดย สเตฟลีย์ ถือหุ้น 10% ของสโมสร พี่น้องรูเบน ถือหุ้น 10% และกองทุนเพื่อการลงทุนสาธารณะถือหุ้น 80% ในเดือนกรกฎาคม 2024 อแมนดา สเตฟลีย์ และสามีของเธอ ประกาศเจตจำนงที่จะออกจากสโมสรนิวคาสเซิลยูไนเต็ด หลังจากขายหุ้นที่เหลือในสโมสร ซึ่งตอนนี้เหลือเพียง 6% จากเดิม 10%
วัดหมื่นตูม

วัดหมื่นตูม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ 
วัดหมื่นตูมตั้งวัดเมื่อ พ.ศ. 2021 ได้รับพระราชทานวิสุงคามสีมาเมื่อ พ.ศ. 2200 สร้างในสมัยพญาแก้ว คำว่า "หมื่นตูม" เดิมเป็นขุนนางที่มียศบรรดาศักดิ์เป็น หมื่น มีนามว่า ตูม ท่านมีความเลื่อมใสศรัทธาทางพระพุทธศาสนาจึงได้นำญาติ บริวาร ศรัทธาประชาชน ร่วมกันช่วยสร้างวัดแห่งนี้ขึ้นมา เมื่อสร้างเสร็จจึงตั้งชื่อวัดตามผู้นำสร้างถวาย กล่าวกันว่า เมื่อใดก็ตามที่กษัตริย์ราชวงศ์มังรายพระองค์ใหม่จะขึ้นครองราชย์ต้องผ่านการประกอบพิธีสรงน้ำพุทธาภิเษกก่อน มีการจัดพิธีที่วัดสำคัญสามแห่ง กษัตริย์จะต้องทรงชุดขาว ซึ่งกระทำที่วัดผ้าขาว จากนั้นจึงเข้าพิธีสะเดาะเคราะห์ที่วัดหมื่นตูม แล้วจึงสิ้นสุดด้วยพิธีสรงน้ำที่หนองน้ำวัดเจ็ดลิน
อาคารเสนาสนะที่สำคัญ ได้แก่ วิหารศิลปะล้านนา เป็นวิหารทรงเตี้ย หลังคาซ้อนชั้น โครงสร้างหลักเป็นไม้ แต่ส่วนผนังฉาบด้วยปูน ตกแต่งลวดลายสีทองอ่อนช้อยสวยงาม หน้าบันแบบม้าต่างไหม ภายในวิหารประดิษฐานพระประธาน 2 องค์ คือ พระพุทธโชคดีและพระพุทธมั่งมีศรีสุข ขนาดหน้าตัก 3 เมตร โดยในท่านั่งปางสมาธิเนื้อสำริด ด้านนอกเป็นปูนปั้นฉาบไว้องค์หนึ่ง พระเนตรมองตรง อีกองค์พระเนตรมองลงด้านล่าง พระพุทธรูปทั้งสององค์ มีอายุประมาณ 500 ปี และเจดีย์ประธานของวัด เป็นเจดีย์สีขาวย่อมุม บริเวณฐานมีรูปปั้นสิงห์แบบล้านนาเฝ้าอยู่ทั้งสี่มุม ส่วนยอดของพระเจดีย์ประดับด้วยกระจกสีเป็นลายเลขาคณิต บัลลังก์ยอดห่มแผ่นทองคำ ปลียอดหุ้มทองคำยกฉัตร
วัดป่าสิริวัฒนวิสุทธิ์

วัดป่าสิริวัฒนวิสุทธิ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลทำนบ อำเภอท่าตะโก จังหวัดนครสวรรค์ มีเนื้อที่ประมาณ 96 ไร่
วัดป่าสิริวัฒนวิสุทธิ์เริ่มก่อสร้างเมื่อ พ.ศ. 2527 โดยแรกทีเดียวเป็นที่พักสงฆ์ ชื่อว่า เสนาสนะวัดป่าสิริวัฒนวิสุทธิ์ ต่อมาทางราชพัสดุอนุญาตให้ใช้พื้นที่สร้างวัดและตั้งวัดเมื่อวันที่ 22 พฤศจิกายน พ.ศ. 2547 ได้รับพระราชทานวิสุงคามสีมาเมื่อวันที่ 11 เมษายน พ.ศ. 2548 เมื่อวันที่ 12 มิถุนายน พ.ศ. 2550 สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ได้ทรงรับเป็นวัดในพระองค์เพียงแห่งเดียว และทรงรับเป็นประธานงานก่อสร้างเจดีย์ศรีพุทธคยา ณ วัดในพระองค์ เพื่อเฉลิมพระเกียรติและน้อมถวายเป็นพระราชกุศล แด่พระบาทสมเด็จพระมหาภูมิพลอดุลยเดชมหาราช บรมนาถบพิตรในโอกาสที่ทรงครองสิริราชสมบัติครบ 60 ปี และทรงเจริญพระชนมพรรษาครบ 80 พรรษา เมื่อวันที่ 5 ธันวาคม พ.ศ. 2550
อาคารเสนาสนะที่สำคัญ ได้แก่ เจดีย์ศรีพุทธคยาจำลองแบบจากพุทธคยา ประเทศอินเดีย มีความสูง 28 เมตร มีลักษณะเป็นรูปสี่เหลี่ยมทรงกรวย ส่วนยอดเจดีย์เป็นทรงระฆังคว่ำ ประดับด้วยลวดลายปูนปั้น และรอบเจดีย์มีพระพุทธรูปปางประทับยืนและประทับนั่ง ภายในประดิษฐานพระบรมสารีริกธาตุ มณฑปเรือนแก้ว สถาปัตยกรรมประยุกต์ไทยอินเดีย มุงและกั้นด้วยกระจกสีชาทั้งหมด เป็นที่ประดิษฐานพระพุทธบาททั้งคู่ รวมทั้งพระพุทธรูปสมัยอู่ทอง ปางสมาธิ ศาลาเสด็จในกรมหลวงชุมพรเขตอุดมศักดิ์ สร้างขึ้นเพื่อเฉลิมพระเกียรติเสด็จในกรมหลวงชุมพรเขตอุดมศักดิ์ ลานพระธรรมจักร ประดิษฐานแท่นธรรมจักร มีหินทรายแกะสลักเป็นรูปกวางและแท่นหิน 8 เหลี่ยม และเจดีย์ศรีมหาราชมี 3 ชั้น แบ่งเป็นห้องต่าง ๆ และชั้นบนสุดเป็นที่ประดิษฐานพระบรมสารีริกธาตุ
วัดนาค (อำเภอมหาราช)

วัดนาค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่หมู่ที่ 3 ในตำบลพิตเพียน อำเภอมหาราช จังหวัดพระนครศรีอยุธยา มีที่ดินตั้งวัดเนื้อที่ 12 ไร่ พื้นที่ตั้งวัดเป็นที่ราบลุ่ม อยู่ริมฝั่งแม่น้ำลพบุรี
วัดนาคสร้างขึ้นเป็นวัดตั้งแต่ประมาณ พ.ศ. 2375 ได้รับพระราชทานวิสุงคามสีมา พ.ศ. 2385
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร ศาลาการเปรียญกว้าง 14 เมตร ยาว 24 เมตร สร้างด้วยคอนกรีตและไม้สัก กุฏิสงฆ์ จำนวน 9 หลัง เป็นอาคารไม้สัก และหอสวดมนต์กว้าง 8 เมตร ยาว 14 เมตร สร้างด้วยไม้สัก ปูชนียวัตถุทีสำคัญ ได้แก่ พระประธานในอุโบสถ ขนาดพระเพลากว้าง 1 วา 2 ศอก สูง 3 วา และมีพระปรางค์ 1 องค์ สูงประมาณ 7 วา วัดโดยรอบ 4 วา มณฑปหลวงปู่โบ ที่ชาวบ้านให้ความเคารพนับถือเป็นอย่างมาก เนื่องจากมีความศักดิ์สิทธิ์ในการปราบผีปิศาจ และมีปืนลูกซองแฝดคู่ใจ
สแตนด์นิวส์

สแตนด์นิวส์  เป็นอดีตเว็บไซต์ข่าวออนไลน์ไม่แสวงผลกำไรและไม่มีค่าใช้จ่ายเข้าชม ตั้งอยู่ในฮ่องกง เปิดบริการตั้งแต่ปี 2014 ถึง 2021 ก่อตั้งขึ้นในฐานะผู้สือบทอดของ "เฮาส์นิวส์" เนื้อหาข่าวเน้นเกี่ยวกับสังคมและปัญหาการเมืองในฮ่องกง โดยทั่วไปมีมุมมองบรรณาธิการสนับสนุนประชาธิปไตย
สแตนด์นิวส์เป็นสื่อที่ได้รับการจัดอันดับว่ามีความน่าเชื่อถือสูงสุดในบรรดาสื่อข่าวออนไลน์ในฮ่องกง ตามผลการสำรวจของมหาวิทยาลัยจีนฮ่องกงทั้งสองครั้งในปี 2016 และ 2019
ในวันที่ 29 ธันวาคม 2021 สแตนด์นิวส์ถูกบุกรื้อค้นและจับกุมเจ้าหน้าที่ของสำนักข่าวโดยตำรวจฮ่องกง รวมถึงถูกบังคับให้ปิดบริการและลอยแพพนักงานทั้งหมดเช่นเดียวกับที่ "แอปเปิลเดลี่" โดนไปก่อนหน้า
วัดนาคตหลวง

วัดนาคตหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าตัน อำเภอแม่ทะ จังหวัดลำปาง
วัดนาคตหลวงสร้างขึ้นโดยครูบาทนันชัย ราว พ.ศ. 2359 ได้รับพระราชทานวิสุงคามสีมาเมื่อ พ.ศ. 2480 กรมศิลปากรได้ขึ้นทะเบียนเป็นโบราณสถานแห่งชาติในราชกิจจานุเบกษา เล่มที่ 97 ตอนที่ 163 ลงวันที่ 21 ตุลาคม พ.ศ. 2523
อาคารเสนาสนะที่สำคัญ ได้แก่ วิหารศิลปะล้านนาสร้างมาตั้งแต่วันที่ 29 พฤษภาคม พ.ศ. 2401 และได้ทำการบูรณะครั้งใหญ่ เมื่อ พ.ศ. 2472 เป็นวิหารทรงต่ำ หลังคาทรงจั่ว หน้าจั่วประดับตกแต่งด้วยปูนปั้นหางวันนาคสดุ้งติดกระจกสี และยอดจั่วประดับด้วยช่อฟ้าใบระกาทุกจั่ว สันจั่วหลังคาด้านบนยอดสุดประดับตกแต่งด้วยปราสาทเฟื้องมีรูปหน้าเป็นสิงห์ตัวเป็นนกยวนยัง คั่นกลางด้วยมณฑป และมีฉัตรปักอยู่ทั้งสาม ทางเข้าหน้าราวบันไดทางขึ้นประดับด้วยรูปปั้นตัวสิงห์หน้านาง และมีรูปปั้นสิงห์อยู่ 2 ข้าง หน้าวิหาร ในวิหารมีเสาไม้สี่เหลี่ยม มีค้ำยัน นาคขะตัน เป็นไม้แกะสลักรูปนาค ยักษ์ มีบุษบกธรรมาสน์ตั้งอยู่ฝั่งซ้ายมืออยู่ 1 หลัง พระประธานประดิษฐานอยู่บนฐานชุกชีปูนปั้นประดับลวดลายลวดตะกั่วติดกระจกสี ผนังด้านหลังพระประธานเขียนสีลวดลายพระจันทร์พระอาทิตย์และเทวดาถือฉัตร มีลวดลายต้นโพธิ์และใบโพธิ์อยู่หลังเศียรพระประธาน ด้านหน้าประดับด้วยหงส์มียอดเครื่องสูง มีสัตตภัณฑ์เชิงเทียนไม้ประดับไว้ด้านล่าง
วิหารอีกหลังยังมี ภาพเขียนตุงค่าว หรือ พระบฏ วาดเรื่องราวของมหาเวสสันดรชาดก มี 13 กัณฑ์ 20 ภาพ รวมความยาวได้ 24 เมตร กว้างประมาณ 80 เซนติเมตร เขียนด้วยสีฝุ่น เป็นศิลปะรัตนโกสินทร์ผสมผสานกับศิลปะพม่า ภาพเขียนมีจารึกบนภาพเรียกผ้าผืนนี้ว่า "ผ้าค่าวเวสสันดร" และจารึกไว้ว่าเป็นภาพที่เขียนขึ้นเมื่อจุลศักราช 1221 (พ.ศ. 2442)
วอลเตอร์ ฮัสตัน

วอลเตอร์ ทอมัส ฮัสตัน (สกุลเดิม ฮัฟส์ตัน; 5 เมษายน ค.ศ. 1883 – 7 เมษายน ค.ศ. 1950) เป็นนักแสดงและนักร้องชาวแคนาดา ผู้ถูกเสนอชื่อเข้าชิงรางวัลออสการ์ถึงสี่ครั้ง ฮัสตันชนะรางวัลออสการ์และรางวัลลูกโลกทองคำ สาขานักแสดงสมทบชายยอดเยี่ยม จากการแสดงในภาพยนตร์เรื่อง "สมบัติกินคน" (1948) ซึ่งกำกับโดยลูกชายของเขา จอห์น ฮัสตัน เขายังเป็นบิดาในครอบครัวการแสดงทั้งสี่รุ่น รวมถึงจอห์น, อังเจลีกา, แดนนี และแจ็ก ฮัสตัน อันเป็นครอบครัวผู้ชนะรางวัลออสการ์ถึงสามรุ่น ได้แก่ ตัวเขาเอง, จอห์น (ลูกชาย) และอังเจลีกา (หลานสาว)
ฮัสตันเสียชีวิตเมื่อวันที่ 7 เมษายน ค.ศ. 1950 จากภาวะท่อเลือดแดงโป่งพอง ขณะพักผ่อนอยู่ในโรงแรมเบเวอร์ลีฮิลส์
จุดลากร็องฌ์

ในวิชากลศาสตร์ท้องฟ้า จุดลากร็องฌ์  ซึ่งได้รับการตั้งชื่อตามโฌแซ็ฟ-หลุยส์ ลากร็องฌ์ คือจุดสะเทินของวัตถุมวลเล็ก ภายใต้อิทธิพลของสองวัตถุมวลมหึมา กล่าวคือ เป็นจุดที่แรงโน้มถ่วงที่ได้รับจากสองวัตถุมวลมหึมา (ในกรณีของระบบสุริยะคือดาวโลกและดวงอาทิตย์) ทำการหักล้างกันโดยสมบูรณ์ เปรียบเหมือนการชักเย่อที่สองฝั่งใช้แรงเท่ากัน ดังนั้น วัตถุขนาดเล็กที่อยู่ในจุดลากร็องฌ์จึงจะไม่เคลื่อนที่ออกจากจุดลากร็องฌ์ จุดลากร็องฌ์ที่มนุษย์ใช้งานในปัจจุบันได้แก่จุด L1 และ L2
การจับกุมและเข้าตรวจค้นสแตนด์นิวส์

ในวันที่ 29 ธันวาคม 2021 "สแตนด์นิวส์" หนึ่งในสื่อข่าวฝั่งประชาธิปไตยไม่กี่แห่งที่ยังเหลืออยู่ในฮ่องกงถูกเข้าตรวจค้น เจ้าหน้าที่ระดับสูงและนักข่าวของสำนักข่าวถูกจับกุมในข้อหา "สมรู้ร่วมคิดในการเผยแพร่เนื้อหาที่ปลุกปั่นให้ขัดขืนอำนาจปกครอง" สแตนด์นิวส์ยุติการให้บริการทั้งหมด รวมถึงเว็บไซต์และสื่อสังคมหลังถูกเข้าตรวจค้น และพนักงานทั้งหมดถูกเลิกจ้าง สำนักกิจการต่างประเทศของเยอรมนี และ สำนักงานข้าหลวงใหญ่สิทธิมนุษยชนแห่งสหประชาชาติออกประกาศประณามการบุกค้นในเวลาต่อมา
ในเวลาต่อมา "ซิติเซนนิวส์" สื่อข่าวภาษาจีนอิสระอีกแห่งหนึ่ง ได้ประกาศยุติการให้บริการและเลิกจ้างพนักงานทั้งหมดเพื่อความปลอดภัยของตัวพนักงานเอง
เจิ้ง หมิ่น

เจิ้ง หมิ่น (18 กรกฎาคม 1920 - 3 มกราคม 2022) เป็นนักวิชาการและกวีสมัยใหม่ชาวจีน เธอจบการศึกษาด้านปรัชญาจากมหาวิทยาลัยเซาธ์เวสต์ในคุนหมิงเมื่อปี 1943 และเริ่มเผยแพร่ผลงานครั้งแรกในระหว่างสงครามจีน-ญี่ปุ่นครั้งที่สอง เธอถือเป็นหนึ่งในกวีสมัยใหม่ไม่กี่คนในเวลานั้นที่เป็นสตรีและมีโอกาสดังกล่าว เจิ้งเข้าศึกษาต่อที่มหาวิทยาลัยบราวน์ในสหรัฐ และจบการศึกษาปริญญาโทด้านวรรณกรรมในปี 1951 ก่อนจะเดินทางกลับจีนในปี 1955 เธอเป็นหนึ่งในเก้ากวีสมัยใหม่แถวหน้าในเวลานั้นที่รู้จักกันในชื่อ "เก้าใบ" (Nine Leaves) ถึงแม้ว่าผลงานของเธอไม่ได้แสดงถึงคตินิยมสิทธิสตรี แต่ในวงการกวีสมัยใหม่ของจีนที่เต็มไปด้วยผู้ชาย ทำให้ภาษาและแนวคิดการมองอย่างสตรีนิยมของเจิ้งเป็นหนึ่งเป็นสิ่งโดดเด่นในวงการกวีนิพนธ์จีนในสมัยของเธอ
เทศมณฑล (ไต้หวัน)

เทศมณฑล หรือในรัฐธรรมนูญเรียกว่า hsien ("เซี่ยน") เป็นหน่วยการปกครองประเภทหนึ่งในสาธารณรัฐจีน (ประเทศไต้หวัน) ตามโครงสร้างการบริหารของไต้หวัน เทศมณฑลอยู่ในระดับเดียวกับนครภายใต้มณฑล
เทศมณฑลเคยอยู่ภายใต้การปกครองของมณฑล แต่ในปี 1998 หน่วยงานการบริหารของมณฑลก็ได้รับการปรับปรุงให้คล่องตัวขึ้นและลดขนาดให้เป็นองค์กรที่ไม่มีอำนาจปกครองตนเอง จนปี 2018 หน่วยงานการบริหารของมณฑลทั้งหมดก็ได้ถูกยกเลิกอย่างเป็นทางการ ทำให้ในปัจจุบัน เทศมณฑล และนครภายใต้มณฑล (ซึ่งเปลี่ยนชื่อเรียกให้สั้นลงเป็น "นคร") ถือเป็นเขตการปกครองระดับบนสุดที่กำกับโดยรัฐบาลกลางของไต้หวัน
ประวัติ.
เขตการปกครองที่เรียกว่า "เซี่ยน"  ก่อตั้งขึ้นครั้งแรกในปี 1661 โดยราชอาณาจักรตงหนิง ต่อมาจักรวรรดิชิงที่เข้ามาปกครองไต้หวัน ก็ได้รับเขตการปกครองประเภทนี้มาใช้ ด้วยจำนวนชาวจีนฮั่นที่เพิ่มขึ้นในไต้หวัน จำนวนเทศมณฑลก็เพิ่มขึ้นตามเวลาด้วยเช่นกัน เมื่อสิ้นสุดยุคจักรวรรดิชิง ขณะนั้นในไต้หวันมีเทศมณฑลจำนวน 11 แห่ง มิชชันนารีโปรเตสแตนต์ในจีนเริ่มใช้คำว่า hien เป็นอักษรโรมัน
ไต้หวันถูกญี่ปุ่นยึดครองตามสนธิสัญญาชิโมโนเซกิในปี 1895 ทำให้ในช่วงที่ไต้หวันอยู่ภายใต้การปกครองของญี่ปุ่น ต้องเปลี่ยนระบบการแบ่งเขตการปกครองไปเป็นระบบของญี่ปุ่น เดือนกันยายน 1945 ไต้หวันแบ่งออกเป็น 8 จังหวัด (และ)
หลังจากที่ญี่ปุ่นคืนไต้หวันให้กับจีนเมื่อวันที่ 25 ตุลาคม 1945 จังหวัดต่าง ๆ ได้ถูกเปลี่ยนแปลงเป็น 8 เทศมณฑล  โดยใช้ชื่อเดิม และอยู่ภายใต้มณฑลไต้หวันของสาธารณรัฐจีน การอ่านชื่อของเทศมณฑลต่าง ๆ ได้เปลี่ยนจากภาษาญี่ปุ่นเป็นภาษาจีนกลาง โดยยังคงตัวอักษรจีนของญี่ปุ่นไว้ อนึ่ง นครที่อยู่ภายใต้การปกครองของจังหวัดในสมัยที่ญี่ปุ่นปกครอง ส่วนใหญ่ได้รับการเปลี่ยนแปลงเป็นนครภายใต้มณฑล ซึ่งไม่ได้เป็นส่วนหนึ่งของเทศมณฑลใด ๆ
ปลายปี 1949 รัฐบาลสาธารณรัฐจีนแพ้สงครามกลางเมืองจีนและย้ายที่ตั้งรัฐบาลไปที่ไทเป ไต้หวัน ต่อมาปี 1950 เทศมณฑลในไต้หวันได้มีการจัดระเบียบใหม่ เทศมณฑลทางตะวันตกของไต้หวันที่มีประชากรหนาแน่นบางเทศมณฑลได้ถูกแบ่งออกเป็นสองถึงสามเทศมณฑล ส่งผลให้จำนวนเทศมณฑลเพิ่มขึ้นเป็น 16 แห่ง หลังจบสงคราม รัฐบาลสาธารณรัฐจีนได้ควบคุมเกาะนอกชายฝั่งของจีนแผ่นดินใหญ่เพียงไม่กี่เกาะเท่านั้น ซึ่งดินแดนเหล่านี้ได้รับการจัดระเบียบใหม่เป็นสองเทศมณฑล ได้แก่ จินเหมิน และเหลียนเจียง ซึ่งขึ้นกับมณฑลฝูเจี้ยน จำนวนเทศมณฑลที่อยู่ภายใต้มณฑลไต้หวัน 16 แห่ง และมณฑลฝูเจี้ยน 2 แห่ง ยังคงมีจำนวนเท่าเดิมจนถึงต้นทศวรรษ 1990
หลังการปฏิรูปประชาธิปไตยในช่วงต้นทศวรรษ 1990 ได้มีการถกเถียงกันอย่างกว้างขวางเกี่ยวกับข้อเสนอการปฏิรูปฝ่ายบริหารมากขึ้น และทำให้เทศมณฑลที่มีประชากรหนาแน่นบางแห่งได้รับการเปลี่ยนแปลงฐานะเป็นนครปกครองโดยตรง (หรือเทศบาลพิเศษ) ในปี 2010 และ 2014 ซึ่งเทศมณฑลดังกล่าวมีดังนี้
ปัจจุบัน มีการจัดตั้งเทศมณฑลตาม "รัฐบัญญัติการปกครองส่วนท้องถิ่น" ภายใต้การกำกับดูแลของกระทรวงมหาดไทยไต้หวัน รัฐบัญญัตินี้ยังมีมาตราพิเศษที่ให้เทศมณฑลที่มีประชากรมากกว่าสองล้านคน มีสิทธิพิเศษบางประการในการปกครองท้องถิ่นที่ออกแบบมาสำหรับนครปกครองโดยตรง มักเรียกเทศมณฑลประเภทนี้ว่า กึ่งนครปกครองโดยตรง  โดยคำนี้ใช้กับซินเป่ย์และเถาหยวนก่อนที่จะยกฐานะเป็นนครปกครองโดยตรง
เทศมณฑลในปัจจุบัน.
ปัจจุบันมี 13 เทศมณฑล ดังนี้
จากมาตรา 9 ในบทบัญญัติเพิ่มเติมของรัฐธรรมนูญแห่งสาธารณรัฐจีน ซึ่งวางระเบียบโดย"รัฐบัญญัติการปกครองท้องถิ่น" แต่ละเทศมณฑลจะมีคณะบริหารที่นำโดยผู้ว่าการเทศมณฑลที่มาจากเลือกตั้ง และสภาเทศมณฑลที่มาจากเลือกตั้งซึ่งทำหน้าที่ฝ่ายนิติบัญญัติ
Callinectes sapidus

Callinectes sapidus (จากภาษากรีกโบราณ , "สวย" + nectes, "นักว่ายน้ำ" และภาษาละติน , "มีรสชาติ") หรือที่เรียกทั่วไปว่า ปูสีน้ำเงิน  หรือ ปูสีน้ำเงินแอตแลนติก  เป็นสปีชีส์ของปูที่มีถิ่นกำเนิดในหาสมุทรแอตแลนติกตะวันตกและอ่าวเม็กซิโก และถูกนำไปเลี้ยงทั่วโลก
C. sapidus มีความสำคัญทางด้านอาหารและเศรษฐกิจอย่างมากในสหรัฐอเมริกา โดยเฉพาะอย่างยิ่งในรัฐลุยเซียนา รัฐนอร์ทแคโรไลนา อ่าวเชซาพีกในรัฐเดลาแวร์ และรัฐนิวเจอร์ซีย์ เป็นครัสเตเชียนประจำรัฐและเป็นแหล่งประมงพาณิชย์ที่ใหญ่ที่สุดของรัฐแมริแลนด์ เนื่องจากการประมงเกินขนาดและแรงกดดันจากสิ่งแวดล้อม พื้นที่ในการประมงบางพื้นที่พบผลผลิตลดลง โดยเฉพาะอย่างยิ่งในการประมงในอ่าวเชซาพีก
แตกต่างจากการประมงอื่น ๆ ที่ได้รับผลกระทบจากการเปลี่ยนแปลงสภาพภูมิอากาศ คาดว่าปูสีน้ำเงินจะมีจำนวนมากขึ้น ภาวะโลกร้อนทำให้เกิดสภาพแวดล้อมการผสมพันธุ์ที่ดีขึ้น อยู่รอดในฤดูหนาวได้มากขึ้น และมีพื้นที่อาศัยที่ใหญ่ขึ้นในชายฝั่งมหาสมุทรแอตแลนติก อย่างไรก็ตามยังไม่มีความชัดเจนว่าจำนวนปูที่เพิ่มขึ้นจะส่งผลเสียต่อระบบนิเวศโดยรอบหรือไม่
การครอบงำกิจการสโมสรฟุตบอลนิวคาสเซิลยูไนเต็ด พ.ศ. 2564

การครอบงำกิจการสโมสรฟุตบอลนิวคาสเซิลยูไนเต็ด พ.ศ. 2564 เป็นการซื้อกิจการโดยกลุ่มนักลงทุนที่ประกอบด้วย พีซีพี แคปิตอล พาร์ตเนอร์ส ของ อแมนดา สเตฟลีย์, พี่น้องรูเบน และ กองทุนเพื่อการลงทุนสาธารณะ ของซาอุดีอาระเบีย กระบวนการเทคโอเวอร์เริ่มขึ้นในเดือนเมษายน ปี ค.ศ. 2020 และได้ข้อสรุปในเดือนตุลาคม ปี ค.ศ. 2021
กระบวนการเทคโอเวอร์กลายเป็นเรื่องอื้อฉาวด้วยเหตุผลหลายประการ มันยังก่อให้เกิดการถกเถียงในวงกว้างเกี่ยวกับข้อพิพาทระหว่างประเทศระหว่างซาอุดีอาระเบีย และกาตาร์ เกี่ยวกับสัญญาณถ่ายทอดสดพรีเมียร์ลีก ซึ่งมีบีอินสปอตส์ของกาตาร์เป็นผู้ถือสิทธิ์ทั้งหมดในตะวันออกกลาง แม้จะมีการแทรกแซงจากผู้นำอย่าง บอริส จอห์นสัน (นายกรัฐมนตรีแห่งสหราชอาณาจักร) และรัฐบาลของกาตาร์ กระบวนการเทคโอเวอร์ก็ดำเนินต่อไปโดยคาดการว่าจะแล้วเสร็จภายในเดือนมิถุนายน ค.ศ. 2020
เมษายน 2020 ถึง กรกฎาคม 2020: การยื่นเรื่องขั้นต้น.
เมื่อวันที่ 14 เมษายน ค.ศ. 2020 ปรากฏว่ามีการยื่นคำร้องต่อพรีเมียร์ลีกโดยกลุ่มนักลงทุนที่ประกอบด้วย พีซีพี แคปิตอล พาร์ตเนอร์ส, พี่น้องรูเบน และ กองทุนเพื่อการลงทุนสาธารณะ ของซาอุดีอาระเบีย ซึ่งมีมูลค่า 300 ล้านปอนด์สำหรับการซื้อ นิวคาสเซิลยูไนเต็ด จาก ไมค์ แอชลีย์ การตัดสินใจขั้นสุดท้ายมาจากคณะกรรมการพรีเมียร์ลีก ซึ่งประกอบด้วย Gary Hoffman (ประธาน), Richard Masters (ประธานเจ้าหน้าที่บริหาร) และ Kevin Beeston (กรรมการอิสระ)
การเสนอราคาดึงความขัดแย้งจากบุคคลที่สาม ฝ่ายดังกล่าวคือ "บีอิน" สื่อของกาตาร์ซึ่งเป็นเจ้าของสิทธิ์ในการถ่ายทอดสดการแข่งขันพรีเมียร์ลีกในภูมิภาค MENA ซึ่งเป็นสัญญามูลค่าสูงสุดของลีกในต่างประเทศและมีกำหนดจะต่ออายุในเดือนธันวาคม ค.ศ. 2020 บีอิน มีส่วนเกี่ยวข้องกับข้อพิพาทระหว่าง กาตาร์และซาอุดีอาระเบีย เกี่ยวกับข้อกล่าวหาว่ากาตาร์สนับสนุนการก่อการร้าย โดยที่ บีอิน ถูกห้ามออกอากาศในซาอุดีอาระเบียโดยรัฐบาลซาอุดีอาระเบียตั้งแต่กลางปี ค.ศ. 2017 นอกจากนี้ รายงานของ องค์การการค้าโลก ที่เผยแพร่ในปี ค.ศ. 2020 ได้กล่าวหารัฐบาลซาอุดีอาระเบียว่าไม่ทำอะไรเพื่อป้องกันการสตรีมรายการของ บีอินสปอตส์ อย่างผิดกฎหมายในซาอุดีอาระเบียผ่านบริการ beoutQ beoutQ ถูกปิดตัวลงในเดือนสิงหาคม ค.ศ. 2019 แต่ได้สร้างความเสียหายทางการเงินอย่างหนักให้กับ บีอิน
ดังนั้น ในเดือนเมษายน ค.ศ. 2020 Yousef Al-Obaidly - ประธานเจ้าหน้าที่บริหารของ beIN - ได้เขียนอีเมลถึง พรีเมียร์ลีก และสโมสรสมาชิกทั้งหมดเรียกร้องให้มีการสกัดกั้นการครอบงำกิจการของ นิวคาสเซิลยูไนเต็ด เขายังแนบจดหมายจากที่ปรึกษากฎหมายของ บีอินสปอตส์ สเตฟาน นาธาน โดยกล่าวว่ารัฐบาลราชอาณาจักรซาอุดีอาระเบียได้สนับสนุน beoutQ และรัฐบาลจะกลายเป็นเงาของนิวคาสเซิลหากการเทคโอเวอร์ได้รับการอนุมัติ
ไท่เป่า

ไท่เป่า (เป่อ่วยจีภาษาฮกเกี้ยน: "Thài-pó") เป็นนครภายใต้เทศมณฑลแห่งหนึ่ง และเป็นที่ตั้งศาลาว่าการเทศมณฑลเจียอี้ ประเทศไต้หวัน
ชื่อ.
เมืองนี้ตั้งชื่อตามตำแหน่งทางราชการของหวาง เต๋อลู่ ซึ่งมีบ้านเกิดอยู่ที่ไท่เป่า ในศตวรรษที่ 19 
ประวัติศาสตร์.
เดิมเรียก "จิงเกาบ๊วย" (#เปลี่ยนทาง , "Tsing-kau-boe")
นครไท่เป่าเดิมคือ ตำบลไท่เป่า ก่อตั้งขึ้นเมื่อเดือนสิงหาคม 1945 หลังสงครามโลกครั้งที่สอง เดือนสิงหาคม 1946 ตำบลไท่เป่าได้รวมเข้าเป็นส่วนหนึ่งของนครเจียอี้ เรียกว่า เขตไท่เป่า เดือนกันยายน 1950 ไท่เป่าแยกออกมาจากนครเจียอี้ กลายเป็นตำบลไท่เป่า อยู่ภายใต้การปกครองของเทศมณฑลเจียอี้ เดือนกรกฎาคม 1991 ได้ยกฐานะขึ้นเป็นนครภายใต้เทศมณฑล เรียกว่า นครไท่เป่า
เขตการปกครอง.
นครไท่เป่ามี 18 หมู่บ้านในเมือง ("หลี่") ได้แก่
<templatestyles src="Div col/styles.css"/>
การขนส่ง.
ทางราง.
เมืองนี้มีรถไฟความเร็วสูงให้บริการ 1 สถานี คือ สถานีรถไฟความเร็วสูงเจียอี้
รถโดยสารประจำทาง.
รถโดยสารประจำทางด่วนพิเศษเจียอี้ เชื่อมต่อไท่เป่ากับนครเจียอี้ซึ่งอยู่ติดกัน
โตเกียวเขต 24

โตเกียวเขต 24  เป็นซีรีส์อนิเมะออริจินัลญี่ปุ่น ผลิตโดยสตูดิโอโคลเวอร์เวิกส์ ออกอากาศตั้งแต่เดือนมกราคมถึงเมษายน พ.ศ. 2565 
ให้เสียงโดย: Yuma Uchida
ให้เสียงโดย: Kaito Ishikawa
ให้เสียงโดย: Junya Enoki
ให้เสียงโดย: Manaka Iwami
ให้เสียงโดย: Yui Makino
ให้เสียงโดย: Nanami Tomaru
ให้เสียงโดย: Hitomi Nabatame
ให้เสียงโดย: Taiten Kusunoki
ให้เสียงโดย: Sayaka Ohara
ให้เสียงโดย: Soma Saito
ให้เสียงโดย: Atsushi Imaruoka
ให้เสียงโดย: Eri Kitamura
ให้เสียงโดย: Yōji Ueda
ให้เสียงโดย: Rina Hidaka
ให้เสียงโดย: Yuichi Nakamura
ให้เสียงโดย: Yumiri Hanamori
ให้เสียงโดย: Hiroya Egashira
วัดโบสถ์ (อำเภอสวรรคโลก)

วัดโบสถ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองบางขลัง อำเภอสวรรคโลก จังหวัดสุโขทัย
วัดโบสถ์ หรือเรียกกันว่า วัดโบสถ์เมืองบางขลัง เนื่องจากอยู่ใกล้เมืองบางขลัง เดิมเป็นวัดร้าง ต่อมาชาวบ้านได้อพยพเข้ามาบุกเบิกที่ดินทำไร่ทำนาที่บริเวณวัดประมาณ พ.ศ. 2507 แล้วได้นิมนต์หลวงพ่อหยวก สุทธจิตโต สิทธิวิหาสิก มาดำรงตำแหน่งเจ้าอาวาสรูปแรกของสำนักสงฆ์ เมื่อ พ.ศ. 2511 จนหลวงพ่อหยวก สุทธจิตโต มรณภาพ สำนักสงฆ์ก็เริ่มทรุดโทรมจนกลายเป็นวัดร้าง ภายหลังพระพิศาลพัฒโนดม ได้มอบหมายให้พระมหาบุญมี ภูริมงคลจาโร มาดำรงตำแหน่งเป็นเจ้าอาวาสได้ยกฐานะวัดโบสถ์ร้างเป็นวัดตั้งแต่วันที่ 31 ตุลาคม พ.ศ. 2551
ราว พ.ศ. 2530 ชาวเมืองบางขลังฝันว่ามีพระพุทธรูปถูกฝังอยู่ใต้ดิน ติดกับพื้นที่วัดโบสถ์ จึงได้ขุดแล้วพบพระพุทธรูปปูนปั้นปางมารวิชัย ร่วมสมัยศิลปะสุโขทัย อายุราวพุทธศตวรรษที่ 18 ประทับนั่งบนฐานสำเภาสังฆาฏิเขี้ยวตะขาบชาวบ้านเรียกว่า "หลวงพ่อขาว" ภายหลังได้นำมาประดิษฐานที่วัดโบสถ์ ปัจจุบันอยู่ในอุโบสถหลังใหม่
อุโบสถหลังใหม่เริ่มก่อสร้างมาตั้งแต่ พ.ศ. 2553 พระครูพิพัฒน์สุตากร เจ้าอาวาสวัดโบสถ์ ออกแบบและคุมงานก่อสร้างเอง มีลักษณะหลังคาจั่วแหลม หลังคายาวทอดตัวยื่นเลยออกมามีเสารับ (ระเบียงคต) ศิลปะผสมผสานวัฒนธรรมของ 6 ชนชาติ ทั้งลาว จีน กรีกโรมัน ขอม ไทย และอินเดีย
วัดสวรรคาราม

วัดสวรรคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองสวรรคโลก อำเภอสวรรคโลก จังหวัดสุโขทัย เนื้อที่ของวัดประมาณ 10 ไร่เศษ ด้านหน้าติดแม่น้ำยม 
วัดสวรรคารามตั้งวัดเมื่อ พ.ศ. 2429 ได้รับพระราชทานวิสุงคามสีมาเมื่อ พ.ศ. 2434 เดิมเรียกว่า วัดกลาง เพราะตั้งอยู่ระหว่างกลาง 2 ตำบล คือด้านเหนือเป็นตำบลวังพิณพาทย์ และด้านใต้เป็นตำบลวังไม้ขอน ซึ่งตั้งเป็นเมืองสวรรคโลก ต่อมาเมื่อ พ.ศ. 2450 พระปลัดคำ วัดสุทัศนเทพวรารามราชวรมหาวิหาร กรุงเทพมหานคร ได้รับแต่งตั้งให้เป็น พระครูสวรรค์วรนายก ดำรงตำแหน่งเจ้าคณะใหญ่เมืองสวรรคโลก ได้มาประจำอยู่ที่วัดกลาง ท่านจึงได้เปลี่ยนชื่อเป็น "วัดสวรรคาราม" บรรดาสิ่งก่อสร้างในวัดก่อน พ.ศ. 2526 เช่นโบสถ์ ศาลาการเปรียญ กุฏิ และเสนาสนะของวัดนี้ไม่ใหญ่โตนัก โบสถ์ซึ่งตั้งอยู่ทางด้านเหนือก็มีขนาดเล็กตัวโบสถ์แต่เดิมชำรุดทรุดโทรมมากได้มีการซ่อมแซมปฏิสังขรณ์ครั้งใหญ่ในสมัย พระอุปัชฌาย์อาจ เป็นเจ้าอาวาส
สิ่งก่อสร้างภายในวัดสร้างขึ้นในสมัยกรุงรัตนโกสินทร์ตอนต้น บรรดาสิ่งก่อสร้างในวัดก่อน พ.ศ. 2526 เช่น อุโบสถ ศาลาการเปรียญ กุฏิ และเสนาสนะของวัดนี้ไม่ใหญ่โตนัก ด้านหน้าของอุโบสถเป็นเจดีย์ไม้สิบสองขนาดเล็ก มีสององค์ สืบไม่ได้ความว่าบรรจุกระดูกของผู้ใด ส่วนเจดีย์เล็ก ๆ ด้านหลังโบสถ์เป็นเจดีย์บรรจุกระดูกของท่านเจ้าคุณสวรรค์วรนายก สร้างเมื่อ พ.ศ. 2480 และเจดีย์ญาติพี่น้องของท่านที่ใช้นามสกุลจิตรธร ตั้งเรียงราย กุฏิแบบฝรั่งสามชั้นอยู่ห่างจากโบสถ์ไม่มาก ศาลาการเปรียญหลังเดิมสร้างเมื่อ พ.ศ. 2458 มีสภาพทรุดโทรมมาก ศาลาการเปรียญหลังใหม่กว้าง 20 เมตร ยาว 40 เมตร การก่อสร้างสิ่งใหม่ ๆ ภายในวัดสวรรคาราม เกิดขึ้นหลัง พ.ศ. 2526 เช่น กุฏิหลังเล็ก ๆ ทางด้านเหนือ ศาลาธรรมสังเวชด้านเหนือฌาปนสถาน ศาลาหลวงปู่ ประดิษฐานรูปหล่อของท่านเจ้าคุณสวรรค์วรนายก และท่านพระครูธรรมวโรทัย ปูชนียวัตถุคือ "หลวงพ่อบุญลือ" เป็นพระพุทธรูปปางมารวิชัย สมัยสุโขทัยหน้าตักกว้าง 33 นิ้ว